சுவாதி நட்சத்திரம், துலாம் ராசி, சிம்ம லக்னத்தில் பிறந்திருக்கும் உங்கள் ஜாதகத்தின்படி தற்போது குருதசையில் சூரிய புக்தி நடந்து வருகிறது. ஆயில்யம் நட்சத்திரம், கடக ராசி, மகரலக்னத்தில் பிறந்துள்ள உங்கள் முகநூல் நண்பரின் ஜாதகத்தில் தற்போது சுக்கிர தசையில் செவ்வாய் புக்தி நடந்து வருகிறது. வாலிப வயதில் எல்லோருக்கும் வருவது போன்ற இனக்கவர்ச்சியினால் அவதிப்பட்டு வருகிறீர்கள். முகம் பார்க்காமல் முகநூல் மூலம்தான் பழக்கமானோம் என்று சினிமாத்தனமாகப் பேசினாலும் உங்கள் இருவருக்குள்ளும் ஆழ்மனதில் ஒற்றுமை என்பது இல்லை. அதனை உணர்ந்ததால் உங்கள் நண்பர் உங்களை விட்டு விலக முயற்சிக்கிறார். விலகலுக்கான காரணிகளாக அவர் மதத்தையும், பெற்றோரையும் முன் நிறுத்துகிறார்.